Europos greitųjų šachmatų čempionatas

Europos greitųjų šachmatų čempionatas – varžybos, skirtos išaiškinti Europos čempioną, žaidžiantį pagal greitųjų šachmatų taisykles. Organizuoja Europos šachmatų sąjunga. Dažniausiai vyksta kartu su Europos žaibo šachmatų čempionatu  ir kasmet. Jis trunka dvi dienas. Taip pat rengiamas ir atskiras moterų Europos greitųjų šachmatų čempionatas.

 Istorija 
1-asis Europos greitųjų šachmatų čempionatas įvyko Bosnijos ir Hercegovinos Neumo mieste 2000 m. spalio 2–3 d. Tai buvo 11-kos ratų šveicariškąja sistema organizuotas turnyras. Laiko kontrolė – 20 min.+10 sek. po kiekvieno ėjimo. Buvo žaidžiama su skaitmeniniais laikrodžiais.

Dalyvavo 82 žaidėjai: tarp jų 52 didmeistriai. Turnyre dominavęs (6,5 iš 7) Ivanas Sokolovas iš Bosnijos, nors ir pralaimėjęs paskutiniame rate, tapo pirmuoju Europos greitųjų šachmatų čempionu (8 tšk. iš 11). Tiek pat taškų, surinkę Aleksejus Drejevas ir Ir Zurabas Azmaiparašvilis užėmė atatinkamai antrąją ir trečiąją vietas. 

Pradžioje čempionatas vykdavo, naudojant šveicariškąją sistemą, o nuo 2005 m. pereita prie kombinuotos sistemos, tačiau nuo 2008 m. vėl grįžtama prie šveicariškosios.

 Kombinuota varžybų sistema 
2005–2007 m. čempionatas vyko kombinuotu būdu:
Pradžioje žaidžiamas šveicariškasis turnyras (8 ratai), po kurių 16-ka geriausiai pasirodžiusių žaidėjų atrenkami į finalinį turnyrą. Jie suskirstomi į 4 grupes, kuriose dalyviai, žaisdami ratų sistema (3 ratai) išaiškina grupės nugalėtoją.

Žaidėjai, kurie nepateko į finalinį turnyrą, toliau šveicariškajame turnyre žaidžia visą numatytą ratų skaičių. Tačiau jo nugalėtojas galutinėje čempionato rezultatų lentelėje užima tik 17-ą vietą.

Finalinio turnyro grupių nugalėtojai patenka į pusfinalį, kuriame vieno minuso sistema, žaisdami atkrintamuosius mačus (po 2 partijas) išaiškina nugalėtoją ir prizininkus. Jei mačai baigtusi lygiosiomis žaidžiamos armagedono partijos (4 min. – juodiesiems, 5 – baltiesiems).

Nepatekę į pusfinalį žaidėjai pagal pasiektus grupių turnyruose rezultatus suskirstomi į 3 grupes (po 4 žaid.) ir ratų sistema (3 ratai) žaidžia atatinkamai dėl 5-8; 9-12 ir 13-16 vietų čempionate. 

 Vėlesni Europos greitųjų šachmatų čempionatų nuostatai 
Dalyvių atranka, formatas, laiko kontrolė, nugalėtojų nustatymas ir apdovanojimai laikui bėgant keitėsi.

 Dalyvių atranka 
Čempionate gali dalyvauti, nepaisant titulo ir reitingo, žaidėjai, atstovaujantys vienai iš Europos šachmatų sąjungos federacijų (iš FIDE zonų: nuo 1,1 iki 1.10). Žaidėjų skaičius neribojamas.
Turnyro mokestis 40 eurų. Nuo jo atleidžiami:
 praėjusio čempionato medalininkai;
 moterys, kurių reitingas – 2400 ir daugiau;
 šachmatininkai, kurių raitingas – 2600 ir daugiau

 Formatas 
Varžybos vyksta dvi dienas šveicariškąja sistema, žaidžiama mažausiai 11 ratų.
Ratų skaičius po lygiai paskirstomas per dvi dienas, atsižvelgiant į tai, kad antrosios dienos ratų skaičius neturi būti didesnis nei pirmosios dienos.

 Laiko kontrolė 
Kiekvienam žaidėjui iki partijos pabaigos skiriama laiko: 15 min. + nuo 1-o ėjimo 10 sek.

 Nugalėtojo nustatymas 
Nugalėtojas nustatomas pagal taškus: pergalė – vienas, lygiosios – pusė, pralaimėjimas – nulis taškų. Daugiausiai taškų surinkęs dalyvis tampa nugalėtoju.

Keliems dalyviams, surinkus vienodai taškų, pirmumą turi žaidėjas, kurio pasirodymo turnyre pirmas papildomas rodiklis, paskaičiuotas eilės tvarka, yra aukštesnis:
 tarpusavio susitikimo rezultatas;
 Bucholcas – 1;
 Bucholco koeficientas;
 didesnis juodosiomis figūromis žaistų partijų skaičius;
 didesnis pergalių skaičius.

 Medaliai 
Nugalėtojas gauna Europos čempiono titulą. Pirmąsias tris vietas dalyviai apdovanojami: aukso, sidabro ir bronzos medaliais.

 Prizai 
Prizų dydis ir premijuojamųjų skaičius priklauso nuo organizuojančios federacijos galimybių, tačiau minimalus prizinis fondas: Europos greitųjų šachmatų čempionate turėtų būti: 15 000 eurų, o už pirmąją vietą prizas turi būti ne mažesnis kaip 20% nuo prizinio fondo dydžio. 

 Prizininkai
+ Europos greitųjų šachmatų čempionato medalininkai.Data Miestas Auksas Taškai Sidabras Taškai Bronza Taškai  Laikas Sistema Ratai Dalyviai  Neumas  Ivanas Sokolovas 8  Aleksejus Drejevas 8  Zurabas Azmaiparašvilis 8 30’  Šveic. 11 82 
 2002 rugsėjo 30-spalio 1 d. Panormo (Kreta)  Hristo Banikas 8,5  Sergejus Movsesianas, 8,5  Vadimas Milovas 7,5 15’+10’’ Šveic.
 11 41 2004 lapkričio 28-30 d.  Jerevanas  Vasylis Ivančukas 9  Zviadas Izoria 8,5  Benjaminas Galstianas
 8 15’+10’’  Šveic.. 11 96 2005 gruodžio 16-18 d.  Varšuva  Zoltanas Gymeši Mačas (2 p.) dėl 1-os v. – 1,5 tšk    Vladimiras Malaniukas Mačas (2 p.) dėl 1-os v. – 0,5 tšk  Aleksanderis Zubovas Mačas (2 p.) dėl 3-ios v. – 1,5 15’+10’’ Kombinuota sistema 13  411  2006 gruodžio 16-17 d. Varšuva Jurijus Drozdovskis Mačas (2 p.) dėl 1-os v. – 1,5 tšk.   Vadima Malakhatko Mačas (2 p.) dėl 1-os v. – 0,5 tšk  Gžegožas Gajevskis Mačas (2 p.) dėl 3-ios v. – 1,5 15’+10’’ Kombinuota sistema 13 581 2007 gruodžio 15-16 d. Varšuva Aleksejus Aleksandrovas Mačas (2 p.) dėl 1-os v. – 1,5 tšk    Tomašas Markovskis Mačas (2 p.) dėl 1-os v. – 0,5 tšk  Vojčiechas Moranda * Mačas (3 p.) dėl 3-ios v. – 0.5 15’+10’’ Kombinuota sistema 13 5742008 gruodžio 16-17 d. Varšuva Radoslavas Vojtašekas 11.5    Valerijus Popovas 10.5  Aleksejus Aleksandrovas 10.5 15’+10’’ Šveic. 13 671 2009 gruodžio 19-20 d. Varšuva Vladimiras Malakhovas 11.5    Vasylis Ivančukas 11  Radoslavas Vojtašekasi 10.5 15’+10’’ " " 13 697 2010 gruodžio 18-19 d.  Varšuva  Zoltanas Almaši, 10,5  Vasilis Ivančukas 10,5  Vugaras Gašimovas 10,5 15’+10’’ " " 13 723 2011 gruodžio 17-18 d. Varšuva  Baaduras Jobava 11  Sananas Sjugirovas 10,5  Robertas Kempinskis 10,5 15’+10’’ " " 13  747  2012 gruodžio 15-16 d. Varšuva Aleksejus Drejevas 9,5  Maksimas Vašjė–Lagravas 9,5  Aleksejus Širovas 9,5 15’+10’’ " " 11  775 2013 gruodžio 14-15 d. Varšuva  Richardas Raportas 9,5  Vladimiras Malakhovas 	9,5  Tigranas L. Petrosianas 9,5 15’+10’’ Šveic. 11  7472014 gruodžio 20-21 d. Vroclavas Janas-Kšištofas Dūda 9,5  Andrejus Volokitinas, 9,5  Gžegožas Gajevskis, 9,5 15’+10’’ " " 11 7812015 gruodžio 19-20 d.  Minskas  Ivanas Popovas 10 Hrantas Melkumianas 9,5  Vadim Razin 9 15’+10’’ " " 11  7592016 gruodžio 15-16 d. Talinas  Aleksandras Riazancevas 9,5  Maksimas Matlakovas 9,5  Raufas Mamedovas 9 15’+10’’ " " 11  550 2017 gruodžio 16-17 d  Katovicai  Maksimas Vavulinas 10  Janas-Kšištofas Dūda 9,5  Pavelas Ponkratovas 9,5 15’+10’’ " " 11  1181  2018 gruodžio 8-9 d  Skopjė  Valerijus Popovas 10,5  Andrejus Esipenko 10,5  Vahapas Sanalas 10,5 15’+10’’ " " 13  409  2019 gruodžio 5-6 d. Talinas  Gabrielius Sargisianas 10,5  Raufas Mamedovas 10,5  Aleksandras Riazancevas 10,5 15’+10’’ " " 11  4512021 gruodžio 18-19 d Katovicai  Aleksandras Motylevas 9,5  Aleksandras Dončenko 9,5  Paulius Pultinevičius 9,5 15’+10’’ " " 11  5712022 gruodžio 17-18 d Katovicai  Chaimė Santošas Latasa 9,5  Davidas Navara 9  Danielis Fridmanas 9 15’+10’’ " " 11  9102023 gruodžio 14-15 d  Zagrebas   Aleksejus Sarana 9,5  Haikas M. Martirosianas 9  Bogdanas-Danielis Deakas 9 15’+10’’ " " 11  435
Pastaba. *  Voiciechas Moranda buvo apdovanotas bronzos medaliu, nors jis mačą dėl trečiosios vietos  Fernandui Peraltai ir pralaimėjo 0,5:1,5, kadangi pagal varžybų nuostatus Fernandas Peralta, kaip ne Europos šachmatų federacijos žaidėjas, dėl medalių Europos čempionate negalėjo konkuruoti.

 Šaltiniai 

 Išorinės nuorodos 

 Trumpa greitųjų šachmatų istorija
 2013 m. Europos greitųjų ir žaibo šachmatų čempionatas Varšuvoje
  2021 m. Europos greitųjų šachmatų čempionatų čempionai ir prizininkai
 [* Baigėsi 2023 m. Europos greitųjų ir žaibo šachmatų čempionatai

Kategorija:Europos šachmatų čempionatai